Untuk memahami apa yang telah berlaku,
imbau semula.
KESATUAN SOVIET
Pada tahun 1944, diktator Soviet, Joseph Stalin memutuskan bahawa
seluruh negara Chechen membantu Jerman Nazi.
Jadi mereka diangkut dalam kereta lembu
dan dihantar ke kawasan terpencil di Asia Tengah.
Ia pembuangan kaum besar-besaran. Separuh daripadanya mati dalam perjalanan.
Mereka yang terselamat
termasuklah datuk Tamerlan dan Dzhokhar, Zaindy Tsarnaev.
Untuk menyara keluarga, Zaindy akan mencari dan menyelongkar
tempat pengumpulan sekerap untuk menjual alat terpakai.
Suatu hari, semasa memuatkan barang dalam kereta, dia tak sedar
salah satu barang itu adalah bom hidup yang meletup dan membunuh dia serta-merta.
Anaknya, Anzor, bertemu wanita bernama Zubeidat dan mereka berkahwin.
Mereka ada empat orang anak.
Tamerlan anak sulung. Dzhokhar anak bongsu.
Mereka peroleh status pelarian
dan datang ke Amerika Syarikat, Boston.
Dia mencari impian Amerika.
Mereka tiba di sini,
dan impian itu tidak menjadi kenyataan.
Kehidupan mereka tidak seperti yang dirancang.
BAB III MAYAT TAK BOLEH DITEMU BUAL
Ini kisah paling hebat yang saya pernah dengar, lihat
dan alami sepanjang hidup saya.
Ia berlaku dalam detik sebenar ketika itu di Watertown.
JAM 83 JUMAAT
JAM 84 JUMAAT
Salah seorang suspek mati. Seorang lagi terlepas.
Kami berada di sana sepanjang malam menggeledah lorong, garaj.
Pihak polis kunci mulut, tapi tidak penduduk setempat
dan mereka kata ada tembak-menembak.
Kami dengar bunyi bum! Bunyi macam senapang.
Kemudian bap, bap! Bum, bum!
Berulang kali. Gila.
Bum! Kami tak tahu apa jadi,
kemudian tiba-tiba ada banyak kereta polis muncul.
Kami menuju ke situ, dan penduduk jerit dari tingkap,
"Hei, ada tembakan. Jangan pergi ke situ."
Kami dimaklumkan bahawa polis Boston bercakap dengan pemandu teksi
yang menumpangkan warga Chechen dari Watertown dan menghantar dia
ke stesen kereta api South Station di Boston.
Terdapat juga laporan
bahawa ada bom paip ditemukan di jalan dari stesen kereta api.
"Oh Tuhan. Apa yang kami hadapi sekarang? Bukan Tsarnaev saja yang kami buru?"
"Adakah sistem rel kita diserang? Ada orang yang bawa bomkah?"
Kami kerah lebih ramai ke sana untuk mendapatkan maklumat.
Kami hentikan kereta api Amtrak yang sedang berjalan dari Boston
ke Bandar New York dan Washington D.C. untuk memeriksa tren itu.
Kami berada di pos.
Bersama kami adalah ketua Polis Transit.
Gabenor pun ada bersama.
Kami sedar yang bas
yang akan beroperasi pada pukul 5:30 atau 6:00 pagi
boleh jadi cara melarikan diri.
Kami semua berkumpul untuk fikirkan apa kami patut buat.
Keputusan dibuat untuk menutup bandar ini.
6:33 PAGI
Selamat pagi. Kami sedang adakan pemburuan besar.
GABENOR MASSACHUSETTS
Semua perkhidmatan MBTA dihentikan.
Kami minta penduduk bersembunyi, duduk di rumah pastikan ia berkunci.
Jangan buka pintu untuk sesiapa
selain pihak berkuasa undang-undang.
Arahan ini terpakai di Watertown, juga di Cambridge, Waltham,
Newton, Belmont, dan pada ketika ini, seluruh Boston.
Sejuta orang berkurung di Boston sekarang.
Seperti didengar, semuanya ditutup. Ini pertama kali.
Tempat itu jadi bandar hantu.
Jalan menjadi lengang.
Semua orang mematuhinya.
Seluruh penduduk di bandar Boston diminta,
"Duduk di rumah, jangan buka pintu
melainkan dia jelas pihak berkuasa."
Peristiwa luar biasa.
Pihak berkuasa perlu kawal jalan sepenuhnya.
Bukan cuma Boston dan Watertown.
Ia hampir seluruh Massachusetts Timur.
Itu kali pertama polis guna kuasa penuh mereka.
Kami kerahkan sumber persekutuan dan tempatan ke Watertown
untuk mencari individu bernama Dzhokhar Tsarnaev.
Segerombolan anggota polis datang ke sini.
Mereka nampak macam polis perbandaran.
Ada polis negeri. Semuanya bersenjata.
Ikutkan semuanya, ada 2,500 pegawai polis di Watertown.
Ada yang datang dari New Hampshire dan Rhode Island.
Mereka dengar apa yang berlaku dan terus ke situ.
Polis terus mengawal ketat kawasan ini
di mana mereka percaya suspek kedua bersembunyi di sini.
Ada golongan profesional yang faham undang-undang, hak sivil,
cara membuat kerja dengan betul dan itu yang berlaku.
Tapi ia dilakukan dengan penuh kesegeraan.
JAM 85 JUMAAT
JAM 86 JUMAAT
Seorang lelaki terus diburu
sebagai suspek pengeboman maraton Isnin lalu.
Penduduk Watertown diminta kekal berada di rumah.
Kami tunggu berita sepanjang malam.
Sekitar 5:30 pagi, kami terjaga dan polis datang ketuk rumah
dari rumah ke rumah.
Saya nak pastikan semuanya okey di rumah.
- Semua okey. - Okey?
- Ya. - Okey.
Polis datang dengan andaian ada orang bantu suspek melarikan diri.
- Bilik wain semua dah kunci? - Ya.
- Kami ada garaj terbuka di belakang. - Kami akan periksa.
- Tapi loteng itu terkunci. Terima kasih. - Baik. Terima kasih.
Aduhai, mereka ada di mana-mana.
Cukuplah sekali ini saja.
Ramai orang marah apabila polis datang dan masuk
ke belakang rumah, lorong ke lorong.
Bagaimana keadaan sepanjang 24 jam lalu?
Mengerikan.
Bagaimana rasanya?
Gerun. Rasanya... Ia sangat teruk. Ia buat saya gementar.
Saya sangat takut.
Ada sesiapa lagi di dalam? Kamu berdua saja?
Rumah besar atau beberapa pangsapuri?
Tindakan kami menutup bandar itu betul.
Dia mungkin ada di mana-mana, tapi kami rasa dia di Watertown.
Kami tak pasti ke mana dia pergi. Ada rakan sekongkolkah?
Ada bahan letupan lainkah di situ? Kami tak tahu.
Siasatan ini ada dua bahagian.
Satu bahagian adalah pencarian suspek yang sukar di kawasan itu,
yang ambil alih perhatian kami.
Bahagian lain siasatan ini ialah memahami dua adik-beradik ini.
Bagaimana mereka lakukannya,
dan penting untuk mengetahui jika wujud rakan sekongkol.
JAM 87 JUMAAT
JAM 88 JUMAAT
Kami tahu adik-beradik itu menetap di Cambridge, Massachusetts.
Jadi kami segera mendapatkan waran geledah.
RUMAH TSARNAEV
Pasukan tindakan bukti dengan pantas menemukan kelengkapan pembuatan bom.
Tapi Dzhokhar tiada di sana.
Tamerlan ada isteri, Katherine Russell.
Penerbit kami nampak polis keluar dari bangunan dengan seorang wanita.
Dia bertemu Tamerlan dan menjadi seorang penganut agama Islam.
Dia disoal siasat.
Dia tak beri kerjasama.
Orang tak bersalah yang melihat perkara sebegini berlaku
lazimnya berasa sedih kerana orang terdekat mereka terlibat
melakukan perbuatan yang terkutuk.
Itu yang jelas kami nampak dalam siasatan ini.
Tiada penyesalan atau simpati.
Saya rasa dia bersekongkol dengan Tamerlan.
Walaupun Tamerlan melakukan perbuatan yang terkutuk,
Katherine takkan bantu kerajaan Amerika Syarikat.
Saya harap kami ada bukti yang cukup untuk mendakwa dia
kerana saya fikir dia mungkin terlibat,
tapi itu tak pernah berlaku.
Tiada bukti yang mencukupi
untuk mendakwa Katherine Russell.
Jika kita dapat tahu atau mengesyaki seseorang akan melakukan jenayah,
ia tidak melanggar undang-undang untuk mendiamkan diri,
tidak bercakap atau buat apa-apa untuk menghalangnya daripada berlaku.
JAM 87 JUMAAT
JAM 88 JUMAAT
Hampir mustahil untuk mengawal kebocoran media
dalam siasatan sebesar ini.
Tolong senyap!
Jadi kami dedahkan saja nama mereka.
POLIS BOSTON - IMEJ TERKINI DZHOKHAR TSARNAEV DIKELUARKAN
Suspek yang mati telah dikenal pasti sebagai Tamerlan Tsarnaev.
- Tamerlan. - Tamerlan.
Suspek yang masih dicari ialah Dzhokhar.
Dzhokhar Tsarnaev.
Dzhokhar.
Saya keluar memandu awal pagi. Saya dengar nama mereka di radio.
Apabila dengar nama Tsarnaev, itu adalah nama Chechen.
Ibu bapa mereka berada di Dagestan. Elizabeth Palmer dapatkan reaksi mereka.
Kejadian itu memang teruk,
tapi saya tahu anak-anak saya tidak ada kaitan dengannya.
Saya yakin. Saya ibu.
Saya risaukan nyawa anak saya.
Mereka patut tahan dia hidup-hidup.
Hidup-hidup.
Sistem kehakiman patut menyiasat segalanya.
Siapa benar dan siapa bersalah.
Wartawan jumpa pak cik suspek. Mesej untuk anak saudaranya, "Serah diri."
Jika kamu masih hidup, serah diri dan buat permohonan maaf
kepada mangsa.
GURU - JIRAN
Semasa kali pertama dengar nama Dzhokhar, saya sungguh terkejut.
Dzhokhar Tsarnaev, dia masih bebas di luar,
dan polis mencari di segenap pelosok bandar Boston.
Dzhokhar jiran dan dia juga pelajar di sekolah tempat saya mengajar.
Dia sangat bersosial. Dia berkarisma.
Dia ada ramai kawan. Dia sangat popular.
Dia dalam pasukan gusti.
Dia seorang yang menawan.
Orang kata, "Kenapa tak telefon orang dan kata awak boleh cam orang ini?"
Sebab tak mungkin suspek itu adalah budak ini, jadi...
Sebab kenapa?
Dia langsung tak nampak macam orang yang buat kerja begitu.
Politik, agama. Tiada apa-apa.
Ia mula menjadi semakin jelas bahawa
"Larry, ini Dzhokhar."
"Awak kenal Dzhokhar. Dialah pengebom itu."
Apabila saya tahu orangnya adalah Dzhokhar,
saya tak dapat mempercayainya.
Saya mengalami kecelaruan kognitif.
Tiada sesiapa boleh meyakinkan saya
untuk percaya yang mereka lakukannya.
Saya mahu seseorang untuk beritahu saya yang mereka nampak dengan mata sendiri,
dan saya perlu mempercayai perspektif orang itu.
Saya dan Dzhokhar jumpa pertama kali semasa mula bermain bola keranjang.
Dia memang popular. Semua orang kenal dia.
Saya ingat setiap Jumaat, saya akan ke masjid,
dan masjid penuh.
Saya nampak Dzhokhar, dan saya keliru
sebab saya anggap Dzhokhar budak kulit putih dari Boston.
Saya duduk di sebelahnya dan saya kata, "Apa awak buat di sini?"
Dia kata, "Saya Muslim sejak lahir."
"Saya cuma tak terfikir yang saya harus..."
Saya kata, "Kita boleh lepak. Kita boleh buat hal Muslim!"
Kami mula melepak setiap hari.
Kami berdua banyak berkongsi persamaan.
Dia rendah diri, baik, belanja saya lima dolar untuk makan tengah hari.
Dia serasi dengan semua orang.
Saya tak pernah anggap dia bawa ideologi atau anggap dia militan. Tak pernah.
Hakikatnya, ada kalanya
saya cuba berbincang dengannya tentang isu keadilan sosial.
Dia tak berminat dengan perbualan begitu.
Dia langsung tak tunjuk sebarang kecenderungan politik.
Ibu bapanya bercerai dan kembali ke Dagestan secara berasingan.
Tiba-tiba keadaan menjadi bertambah meruncing
daripada yang sepatutnya, dan mereka menyalahkan Amerika.
Berdepan perpisahan ibu bapa sebaik saja memasuki kolej
pastinya cukup menyedihkan dia.
Dzhokhar dan abangnya semakin rapat.
Dia sangat mengagumi abangnya.
Saya sendiri mencemburui hubungan mereka.
Hubungan antara Tamerlan dan Dzhokhar
ketika berada di gim amatlah sama
dengan hubungan Tamerlan dan ayahnya.
Tamerlan mengajar Dzhokhar apa yang dia patut buat.
Ia seolah-olah ayah mereka yang melatih Dzhokhar.
Tapi Dzhokhar tak berminat dengan tinju. Dia minat bergusti.
Dzhokhar mendaftar ke UMass Dartmouth.
Dia kata pengajian dia okey.
Dia menikmati segalanya. Dia buat duit.
Rupa-rupanya dia tipu.
Dzhokhar tipu tentang pengajiannya.
Dia kata grednya bagus, padahal dia sedang gagal.
Dia bukan cuma budak Amerika. Dia terlibat dalam kegiatan dadah.
Dia menjual ganja di kawasan Dartmouth.
Saya tahu dia jual ganja. Semua kawan saya jual.
Banyak yang dia jual,
tapi bukanlah sampai FBI datang ketuk pintu rumah.
Kali terakhir kami berjumpa ialah sebulan sebelum pengeboman.
Kami nak keluar berjumpa kawan-kawan.
Ada dua parti pada malam itu.
Kemudian...
Abang dia telefon.
Dia letak sejurus kemudian, toleh kepada kami dan kata,
"Saya kena pergi."
Kami kata, "Kenapa? Semuanya okey tak?" Dia kata, "Ada urusan keluarga."
Itulah...
kali terakhir kami berjumpa.
Ini pengalaman yang paling meninggalkan kesan.
Sebagai guru sejarah, tugas saya adalah untuk memahaminya.
Saya masih lagi belum mampu memahaminya.
JAM 94 JUMAAT
JAM 95 JUMAAT
SELAMAT DATANG KE UMASS DARTMOUTH
Kami dapat tahu Dzhokhar ada pangsapuri di UMass Dartmouth.
Polis Mass menghantar pasukan taktikal ke kompleks pangsapuri itu.
SELAMAT DATANG BAKAL CORSAIR
SKUAD BOM
Pasukan Penyelamat Tebusan, PPT,
telah diterbangkan menaiki Blackhawks dari Virginia.
Kecoh apabila ratusan pelajar mengosongkan kampus pada pagi.
Satu mesej memaklumkan ada sesuatu yang tak kena.
Rakan sebilik saya datang dan kata,
"Kita sepatutnya keluar dari kampus
sebab dia belajar di sini." Saya kata, "Bekas pelajarkah?"
Dia kata, "Bukan, kadangkala kita melepak bersama."
Saya masih terkejut.
Saya cuma nak mereka ditahan.
Kami sangat berharap untuk jumpa dia hidup-hidup di sana.
Pasukan SWAT ada di luar pintu rumah saya.
Kereta berperisai. Apa dah jadi?
Kami dengar suapan langsung radio.
Dzhokhar Tsarnaev! Keluar dari kediaman sekarang!
Keluar sambil angkat tangan. Jangan buat apa-apa!
Boleh dengar mereka masuk
dan minta semua orang tunduk.
Kami tekun mendengarnya.
"Dzhokhar pasti salah seorang daripada mereka."
"Dia pasti di dalam salah satu bilik."
Apakah?
Orang yang kami kehendaki? Dia tiada di sana.
Itu pengalaman paling mengecewakan.
Mereka tak jumpa apa-apa.
Ia temukan jalan buntu, dan mereka sangat bingung.
Kami sedang mengusahakan segala-galanya
berdasarkan petunjuk yang kami anggap sangat bagus.
JAM 97 JUMAAT
JAM 98 JUMAAT
Mereka mula kecilkan skop pencarian ke kawasan lebih kecil.
Salah seorang komander kata,
"Kita ada beberapa rumah lagi yang belum diperiksa."
Kami rasa dia pasti ada di rumah di sekitar jalanan ini.
Kami sentiasa rasa dia ada dekat. Sepanjang hari,
pasukan SWAT berbeza beritahu mereka hampir dapat tangkap dia.
Sekejap macam dah dekat, sekejap tidak.
Sampai kami kata, "Tak ada? Tak ada apa-apa?"
"Dia terlepas?"
Geram sungguh.
Kawasan ini tak boleh ditutup selamanya.
Banyak masa terbazir, ia mengucar-kacirkan kehidupan penduduk,
dan mereka tak pasti di mana dia berada sekarang.
Kemudian gabenor telefon.
Presiden Obama menghubunginya.
Obama bimbang tentang penutupan tempat itu.
Obama kata, "Kita tak boleh tutup bandar metropolitan itu selama-lamanya."
Orang ramai sudah lelah menanti,
jadi kami akan umumkan pembukaan kawasan itu,
namun mereka diminta berhati-hati.
Jangan keluar rumah kalau tak perlu. Suspek masih diburu.
6:03 PETANG
Berdasarkan perkembangan pencarian terkini suspek,
dengan ini arahan duduk di rumah ditarik balik.
Sistem rel dibuka semula berkuat kuasa serta-merta.
Kami minta orang ramai berjaga-jaga.
Jika anda keluar, ketahuilah masih ada individu bebas yang sangat berbahaya.
Semua orang mula balik.
Saya nampak polis dan semua orang mula berkemas.
Polis yang mengawal kawasan ini mula meninggalkan lokasi
selepas sidang berita yang agak mengecewakan.
Melalui sidang berita itu, suspek berjaya melarikan diri.
Adik suspek itu masih bebas.
Dia bersenjata, sangat berbahaya. Tapi pihak berkuasa tempatan kata,
"Beginilah, kami akan tarik balik sekatan ini.
"Penduduk jalani kehidupan macam biasa." Sekatan itu sudah berakhir.
Malam itu malam Jumaat.
Saya cuma sempat tidur selama lapan jam dalam lima hari ini.
Boleh berdiri pun dah cukup bagus. Ia bukan perkara membanggakan pun.
Saya tak bangga, tapi itulah keadaannya.
Rick DesLauriers pandang sekeliling
dan nampak anggota yang kepenatan dan dia kata,
"Kita dah tiada petunjuk untuk teruskan. Kita hentikan sajalah."
"Kita kecilkan pasukan penyiasat."
"Pergi balik, tidur beberapa jam dan segarkan kepala."
Saya penat.
Saya suruh Ketua Jabatan balik sebab dia dah tak boleh buka mata.
Beberapa anggota pasukan SWAT dikejarkan ke hospital
kerana keletihan melampau. Jelas sekali kami perlu
berehat dan minta orang lain gantikan kami.
Saya masuk dalam kereta dan balik ke rumah untuk tidur.
Saya antara orang terakhir yang masih berada di Watertown
dengan tenaga hampir tak bersisa
kerana saya cuba mencari pengganti tempat saya.
JAM 98 JUMAAT
JAM 99 JUMAAT
911, talian ini dirakam. Apa alamat kecemasan encik?
67, Franklin Street, Watertown.
Encik perlukan polis, bomba atau ambulans?
Saya ada bot di laman saya.
Ada darah di dalamnya. Ada orang di dalam bot ini.
Encik pasti?
Saya baru jenguk bot itu.
6:42 PETANG
- Jangan letak telefon. - Okey.
Seorang polis Watertown datang jumpa saya dan dia kata,
"Kami dengar ada orang di dalam bot
di belakang 67 Franklin Street."
Saya kata, "Biar betul?" Dia kata, "Ikut saya."
Kami ikut dia secara diam-diam sampai ke depan 67 Franklin Street.
Tiada siren, tiada apa-apa. Cara senyap.
Kami yang pertama tiba di sana. Tiada sesiapa lagi tahu mengenainya.
Kami pergi ke laman depan, saya dan leftenan keluarkan senjata kami.
Saya pandang penutup haba bot itu.
Tahu balutan musim sejuk bot?
Kami boleh nampak bonjolan jari atau pistol yang cuba menusukinya.
Kami tahu ada orang dalam bot itu, tapi siapa?
Saya harap dia suspek kami.
Ketika itu saya kata, "Kita cuba tangkap dia sendiri?"
Kami tak tahu sama ada dia pakai rompi bunuh diri.
Kami dah nampak peluru dia di jalanan.
Kami tak tahu berapa ramai di dalamnya,
jadi saya buat keputusan untuk hubungi unit taktikal.
Kami tak nak terburu-buru dan mahu dia keluar dengan selamat.
Boleh kami dapatkan unit TAC di sini? 67 Franklin.
Tapi masalah ketika itu adalah sebaik orang tahu,
mereka mula keluar.
468 Sunnybank.
Tuan, saya terima panggilan dari 67 Franklin Street.
Ada bot di laman belakang. Ada darah pada penutupnya.
Saya dengar di radio, "Bos, mereka jumpa dia!"
"Bos kena datang balik!"
Saya kata, "Baiklah, saya masih di jalan."
Saya patah balik dan memecut ke sana.
Panggilan itu melaporkan bahawa ada suspek di dalam bot di Watertown.
Lucu bila fikir saya kata kepada pemandu,
"Di mana air di Watertown? Di mana botnya?"
Jika anda menonton sekarang, ini nampaknya
satu perkembangan besar dalam pencarian yang sukar.
Jika individu ini Dzhokhar Tsarnaev,
nampaknya lelaki ini menyorok dalam bot selama 18 jam.
Dari tempat dia tinggalkan kereta ke tempat dia bersembunyi
selang satu rumah.
Bagaimana mereka terlepas pandang bot di laman belakang?
Tak nampak darah itu? Saya tak tahu.
Polis tempatan di kawasan Watertown beritahu semua orang
lupakan pengumuman sejam yang lalu, duduk di rumah, jangan keluar.
Ini sememangnya saat penting.
Saya nampak polis tiba-tiba datang dari segenap pelosok.
Saya boleh dengar siren.
Saya jerit kepada mereka, "Halang polis datang."
"Saya boleh uruskan. Halang orang masuk."
Jangan datang terlalu ramai, okey?
Saya tahu ia akan sebabkan huru-hara.
Kawalan Watertown, jangan dekati bot.
Pasang perimeter.
Apabila seluruh dunia menunggu lima hari untuk tangkap dia,
bayangkan tindakan polis ketika itu.
Sukar untuk saya mengawalnya.
Mereka semua masuk.
Apabila keadaan jadi tenang, suasana menjadi elok dan senyap.
Kemudian, tiba-tiba...
Mereka menembakkah?
- Itu tembakan. - Itu tembakan.
Semua orang tunduk ke tanah.
Entah siapa tembak dulu.
Yang penting, saya perlu hentikan tembakan sebelum individu dalam bot terbunuh.
Billy jerit pada semua orang melalui mikrofon.
"Jangan tembak."
Semua orang, jangan tembak. Berhenti tembak!
Semua unit, berhenti menembak!
Semua berhenti dan tunggu unit taktikal sampai dulu. Okey?
Mulanya mereka kata ia tembakan.
Tapi kini kita tahu polis yang menembak.
Lebih 100 das tembakan mengena bot itu.
Seratus dua puluh enam pusingan,
tak termasuk peluru yang tak mengena.
Peluru sesat di serata kejiranan.
Kebanyakan peluru dari pegawai yang tak dibenarkan berada di kawasan ini,
malah mereka bukan sebahagian pasukan siasatan ini,
tapi mereka libatkan diri mereka.
Semasa anggota polis tiba di 67 Franklin Street,
ada yang sangka Dzhokhar acu senapang.
Barangkali seorang polis menembak, yang lain turut serta.
Situasi yang berlaku semasa tembakan pertama
diikuti situasi di bot itu menunjukkan bahawa kami memerlukan
arahan dan kawalan pelbagai aset daripada pelbagai jabatan polis,
agar gerak kerja kami lebih teratur. Itulah pengajarannya untuk kami.
Kami maklum ada tembakan berlaku
dan suspek telah ditembak. Itu kenyataan polis.
Sekarang, kami belum maklum sama ada suspek mati atau tidak.
Kami mahu dia hidup. Ada prosedurnya.
Kami nak bawa dia ke mahkamah dan cari jawapan.
Saya sangat kecewa sebab saya betul-betul mahu
menyoal siasat lelaki ini.
Wujudkan konspirasi lebih besar?
Siapa biaya operasi ini? Mayat tak boleh jawab.
Entah mati, entah tidak.
Helikopter polis negeri ada dipasang FLIR, inframerah pandang depan.
Ia kamera inframerah yang akan kesan haba, tangkap,
dan hasilkan imej.
Ketika ini, saya di tempat arahan. Ia dramatik.
Boleh nampak imej terma Dzhokhar terbaring di dalam bot.
Suapan langsung juga berlaku ketika itu,
jadi kami dapat melihatnya.
Saya terpaku menonton televisyen.
Lama kami menonton berita.
Perasaan klaustrofobia, ketegangan. Ia memang menyesakkan dada.
Dunia sedang menonton secara langsung.
Farah, awak di sini sedang membuat liputan.
Beritahu penonton kami perkembangannya.
Beratus-ratus pegawai penguat kuasa telah menundukkan seorang lelaki
dipercayai suspek dengan mengepung dia.
Mereka peroleh visual lelaki itu.
Kami diminta bersedia
kerana ini mungkin merupakan saat penting.
JAM 99 JUMAAT
JAM 100 JUMAAT
Saya masih tak tahu jika dia masih hidup.
Tango 9'er 3B. Helikopter polis memaklumkan
jelas ada pergerakan di dalam bot.
Jelas ada pergerakan di dalam bot.
Perkara utama ialah juruterbang helikopter kata,
"Ada pergerakan di dalam bot."
HRT ke atas, sebelah kiri.
Pasukan taktikal bawa kenderaan berperisai BearCat ke lokasi kejadian.
Ia digunakan untuk mendekati bot
dan tarik kain penutup.
Ia memudahkan pengendali kenderaan
dan beri peluang kepada suspek
untuk berdiri dan serah diri jika itu rancangannya.
Pengarah pasukan pemulihan tebusan FBI jumpa saya dan kata,
"Kita lempar bom asap di dalam bot."
"Awak setuju?" Saya pun cakap, "Ya."
Tak jalan. Kemudian dia kata,
"Kita lempar bom pegun."
Saya kata, "Ya." Dia kata, "Masalahnya, ada 45 gelen minyak dalam bot itu."
Dia kata, "Rumah dan segalanya boleh meletup."
"Kita hubungi bomba."
Bomba akan tiba di Walnut.
Pihak berkuasa meminta kami berhenti buat seketika.
Kami ada berdekatan tempat sampah.
Erin, ada lapan letupan berlaku.
Itu mungkin bom-bom pegun yang disebut oleh John King.
Bot tak meletup dan ia tak berkesan untuk buat suspek keluar.
Begini. Saya melihat sambil dada turun naik.
Mereka berunding dengan dia.
Mereka suruh dia duduk.
Dia berdiri!
Mereka minta dia selak baju.
Dia tak kelihatan bersenjata.
Adakah ini memang akan berlaku?
Dia sudah dalam tahanan.
Metro SWAT ambil alih.
Suspek dalam tahanan.
Macam tak percaya.
"Dalam tahanan." Berbunga telinga saya dengar.
Boleh dengar orang bertepuk tangan.
Syabas, kalian.
Radio, semua orang, "Ya!" Semua orang menjerit, "Ya!"
Saya sangat risau lelaki di dalam bot itu bukan orangnya.
Saya takkan lupa
apabila ketua pasukan SM jumpa saya, saya pandang dia...
Bagi orang kurus macam saya, dia menakutkan.
Saya kata, "Betulkah itu suspek kita? Dia buat begini, "100% ini orangnya."
Terasa darah mengalir ke seluruh badan.
Salah satu saat paling memuaskan dalam kerjaya undang-undang saya
ialah melihat Dzhokhar Tsarnaev ditangkap.
Selamat petang. Polis Boston baru twit
semua huruf besar,
"Tertangkap! Pemburuan dah berakhir. Suspek dalam tahanan."
Mungkin ada perkara lain yang kami perlu terus siasat.
Siasat siapa lagi terlibat.
Namun pemburuan yang cukup melelahkan selama empat hari ini sudah berakhir.
Suspek dah ditangkap.
Kami habiskan 101 jam memburu mereka.
JAM 101 JUMAAT
Kami melalui kawasan kepungan polis ke jalan Watertown
dan orang ramai bersorak dan melambai.
Macam pembebasan Paris dalam Perang Dunia Kedua.
Orang ramai bertepuk tangan dan bersorak. Ia seperti perarakan.
Orang ramai...
berbaris di jalan. Saya rasa sangat patriotik.
Saya bangga menjadi warga Amerika.
Perasaan saya amat tersentuh
apabila melihat orang mengibar bendera dan ucap terima kasih kepada polis.
Sehingga ke hari ini, ia buat saya sebak.
Ia satu pengakhiran yang baik. Suspek berjaya ditangkap,
dan keadaan kembali aman.
Kami boleh tidur lena malam ini.
Ia satu kemenangan untuk keamanan, untuk cinta serta untuk negara.
Kemenangan untuk kita, untuk Boston.
Boston, sayang! Boston bangga. Tiada yang boleh menjatuhkan kita.
Para pelajar keluar dari asrama. Mereka berarak di jalanan.
Macam menang peperangan.
Tuhan rahmati Amerika
Tanah airku tercinta
Hari ini, bandar Boston, bandar Cambridge,
dan bandar Watertown boleh menarik nafas lega
apabila dua pelaku yang menyebabkan banyak kesakitan dan kesedihan
bukan lagi ancaman keselamatan kepada kita dan komuniti kita.
Ketika itu, tajuk berita terpampang, "Sekujur tubuh dijumpai di bot."
Kami sangka dia dah mati.
Jadi, kita berjalan di jalanan. Orang bersorak.
USA!
Kami rasa sedih.
Kawan kami baru mati.
Kemudian seorang lelaki menaiki motosikal, "Hei, dengar berita tak?"
Kami terus tengking dia.
"Pergi jahanamlah..." Kami kata, "Jangan kacaulah..."
Wajahnya nampak bingung habis.
Kami jumpa beberapa kawan lain dan ketika itu kami dapat tahu dia...
Dia ditangkap dan bukan dibunuh.
BOSTON KUAT
20 APRIL 2013
HARI BERIKUTNYA
Saya ingat saya hadir ke ibu pejabat keesokan harinya.
Penguasa Davis panggil kami dan kata, "Jom kita ke Fenway Park."
Mereka nak adakan sedikit majlis penghormatan.
Baiklah, Bos.
BOSTON KUAT KASIH DARI WATERTOWN
Jersi yang kami pakai hari ini
tidak tertulis Red Sox, tapi tertulis Boston.
Terima kasih buat seluruh Jabatan Polis
atas usaha mereka sepanjang minggu lalu.
Ini bandar kita.
TERIMA KASIH PIHAK BERKUASA BOSTON KUAT
Tiada siapa boleh rampas kebebasan kita.
Kuatkan semangat. Terima kasih.
Walaupun Big Papi sebut "Ini bandar kita," dalam nada yang keras begitu,
seluruh bandar sama-sama merasakan satu bebanan berat telah hilang.
"Boston kuat" bukanlah gimik, ia nyata. Cuma penduduk di situ boleh rasa.
TIADA APA-APA BOLEH MENGGUGAT KITA
Dzhokhar dah ditangkap, tapi siasatan baru bermula.
Kami perlu siasat motifnya, siapa mereka, apa mereka buat,
siapa rakan subahat. Pokoknya, latar belakang mereka.
Tak lama selepas Dzhokhar ditahan, kakitangan perubatan merawatnya.
Sebaik saja boleh disoal siasat,
kumpulan soal siasat bernilai tinggi FBI mula menyoalnya.
Mereka soal siasat dia tanpa membacakan Hak Miranda
atau diwakili peguam.
Dalam kes keganasan, itu biasa.
Sebahagian Akta Patriot membolehkan pasukan soal siasat menyoal siasat
di luar perlindungan perlembagaan lazim untuk rakyat,
terutamanya yang melibatkan kes siasatan keganasan.
Dzhokhar tak dapat bercakap kerana kecederaannya,
jadi seingat saya, dia jawab secara bertulis.
PEGUAM?
Pejabat peguam Amerika menentukan
bila Hak Miranda perlu dibacakan.
Walaupun individu minta diwakili peguam,
soal siasat boleh diteruskan selagi lunas undang-undang dipatuhi.
Tapi jika dia enggan beri kerjasama, kami tak boleh terus menyoal dia.
Kami geledah bot itu.
Setiap bukti yang boleh ditemukan penting untuk kami.
Kami temukan Manifesto Jihad
yang Dzhokhar tulis di dalam bot. Itu salah satu petunjuk pertama
bahawa mereka ini didorong kepercayaan pengganas radikal
dan pernah ditindas pada masa lalu.
Kami perlu tahu sama ada wujud pembantu yang hasilkan bom ini,
Bukti dalam komputernya
merangkumi perkara seperti edisi majalah Inspire,
yang merupakan penerbitan pengganas terkenal.
Cara-cara membuat bom di dapur rumah mak kita.
Majalah Inspire ialah majalah rasmi al-Qaeda.
Dia disoal siasat beberapa hari,
tapi kami tak peroleh banyak maklumat,
dan kemudian dia dibacakan Hak Miranda.
Tapi kami juga siasat ramai individu yang merupakan kawan mereka.
FBI menyiasat semua orang, tapi saya tahu mereka menyasarkan
kawan Muslim saya melebihi kawan-kawan dari demografik lain.
Saya disoal siasat selama lapan jam.
Saya berusia 19 tahun, saya takut.
Nyawa saya dalam bahaya. Saya tahu. Mereka tahu.
Kami rasa kami bersalah dan perlu buktikan kami tak bersalah.
Masa untuk pemprofilan, ya Ange?
SERANGAN RADIKAL ISLAM
Profil menunjukkan
Muslim Timur Tengah yang meletupkan orang
atau cuba meletupkan orang sejak 15 tahun lalu.
Ada ramai pengganas beragama Islam dan kita tak patut abaikan
fenomena ini dan bersedia untuknya.
Ketakutan dahsyat saya menjadi realiti.
Bukan saja perbuatan tak berhati perut itu dilakukan oleh Muslim,
malah saya kenal orangnya dan dia jemaah masjid.
Jujur saya cakap, perkara ini membuatkan saya teramat sedih.
Selepas itu, kami dapat tahu rakan sebilik adik suspek
cam gambarnya dalam berita.
Mereka berusaha untuk hapuskan bukti.
Mereka cuba hapuskan bukti kukuh dengan membuangnya di tempat sampah.
Kami sempat selamatkan bukti itu dan gunakannya sebagai asas
untuk mendakwa mereka menghalang proses keadilan.
Sebaik tahu gambar perbuatan mereka telah terbongkar,
mereka sepatutnya serah diri.
Kalau tidak, Pegawai Collier mungkin masih hidup.
Walaupun beberapa kawannya telah menipu FBI,
kami menganggap hanya mereka berdua saja yang terlibat.
Mereka hasilkan bom di rumah dan siapkannya di dapur Tamerlan.
Saya langsung tak percaya
mereka belajar membuat bom ini melalui Internet.
Mereka dibantu oleh entah siapa,
dan bom begini bukan saja sukar untuk dihasilkan,
tapi ia diletupkan dengan lancar dalam kawasan kecil dengan peledak kawalan jauh.
Ada orang fikir ini konspirasi besar,
polis terlepas pandang. Tak ada. Ini kerap berlaku.
Kera sumbang wujud.
Ia bukan alatan amatur. Ia alat letupan profesional
dan pasukan kekalahan IED di Afghanistan bersetuju dengan penilaian saya.
Kami yakin pengebom itu adalah ekstremis kera sumbang
yang didorong oleh Majalah Inspire Anwar al-Awlaki,
yang menyeru Jihad di seluruh dunia.
Setiap kali dengar seseorang bercakap tentang Jihad,
dalam konotasi membunuh seseorang, telinga saya terus berbulu.
Jihad maksudnya berjuang dalam bahasa Arab.
Kita berjuang untuk hidup yang baik. Itu namanya jihad.
Kita berjuang untuk jadi orang yang jujur. Itu namanya jihad.
Kita berjuang untuk menjadi warak. Itu namanya jihad.
Jihad bukan bermaksud
mengacu pistol atau membuat bom dan membunuh orang yang tak bersalah.
Beberapa minggu selepas kes pengeboman,
polis dan FBI menyoal siasat seseorang bernama Ibragim Todashev.
Dia berkawan dengan Tamerlan Tsarnaev,
warga Chechen dan artis seni bela diri.
Dia mengaku bunuh tiga orang,
termasuk Brendan Mess pada 11 September 2011.
Brendan Mess berkawan baik dengan Tamerlan Tsarnaev.
Seni bela diri pertemukan mereka.
Semasa pengakuan ini di apartmen Todashev,
sesuatu yang pelik berlaku.
Menurut FBI dan polis, Ibragim menyerang mereka.
Kemudian mereka tembak Ibragim Todashev beberapa kali.
Ramai orang meragui cerita itu.
Mereka tembak dia. Dia tak buat apa-apa.
Saya kenal dia. Dia cuma mahu semuanya berakhir.
Boleh dikatakan kisah ini menjadi lebih rumit dan bermasalah,
apabila Ibragim Todashev didakwa mengaku
bersekongkol membunuh mereka bertiga ini dengan Tamerlan Tsarnaev.
Saya rasa kronologi kejadian penting untuk mengesahkan
bahawa Brendan Mess dibunuh di dalam apartmennya
selepas Tamerlan dapat tahu dia takkan layak
ke ujian kelayakan Olimpik.
Tiada tanda-tanda pecah masuk, bermakna si pelaku tersebut
kenal mereka dan dijemput masuk.
Mereka digambarkan dibunuh dengan cara dipenggal tubuh badan.
Marah betul.
Kawan bangsa Yahudi ini menikmati impian Amerika.
Budak yang lahir atas dulang emas. Orangnya kaya.
Tamerlan pula tidak bernasib baik dan dinafikan peluang yang sama.
Bagi saya, Tamerlan terlibat dalam kes itu. Ada kes dadah,
tapi saya tak boleh beri komen.
Siasatan pembunuhan di Waltham masih berjalan.
Itu mengganggu saya sampai hari ini. Banyak persoalan masih belum terjawab.
Selepas pembunuhan tiga orang di Waltham, kami dapati
Tamerlan Tsarnaev telah pergi ke Dagestan
dan terlibat dalam aktiviti radikal di sana.
Kami percaya itu salah satu rukun radikalisasi.
Apa-apa yang berlaku semasa dia di sana pasti ada kesan mendalam terhadapnya.
Sebab apabila dia kembali,
dia mula merancang dan laksanakan pengeboman Boston.
Pada musim panas 2012, Tamerlan pergi ke Dagestan
untuk mendalami susur-galur keluarga dan juga agamanya.
Sebagai wartawan, itu bermakna kisahnya bertitik tolak dari sana.
Kami nak cari kebenaran.
Kami nak pastikan orang faham.
Jangan pukul rata dan stereotaip.
Inilah apa yang terjadi.
Saya habiskan dua bulan di Chechnya, Dagestan dan Kyrgyzstan.
Saya cuba cari kenalan mereka,
orang yang mungkin ada ketika Tamerlan berada di sana.
Dia bertemu pemuda Muslim yang menyertai gerakan ini,
Kesatuan Keadilan.
Assalamualaikum!
Nampak kesan buli oleh adik-beradik Makhachkala
terhadap adik mereka yang datang dari Amerika.
Inilah dia.
Juga terhadap Jemaah Kizlyar, diwakili oleh...
Saya sertai mereka dan mereka pergi ke pantai, adakan barbeku,
pergi ke masjid, banyak berborak.
Tapi perbualan mereka tak kedengaran terlalu radikal daripada biasa.
Kami buat apa yang disuruh, tinggal apa yang dilarang.
Nasihat saya, kembalilah ke jalan kebenaran.
Ini cuma penderaan!
Mereka bukan kumpulan militan.
Jadi saya cuba mengesahkan atau menafikan sebarang hubungan antara Tamerlan
dan mana-mana perekrut untuk militan sebenar.
Ada orang menunjukkan saya jalan untuk menjejaki mereka.
Saya pergi ke sana dan jumpa kumpulan ini.
Mereka tak tahu.
Tiada sedetik pun di mana mereka duduk di situ dan kata,
"Hei, mari kita bunuh orang tak bersalah."
Saya tak rasa dia tentukan semua ini semasa pergi ke Dagestan.
Saya rasa dia ke Dagestan untuk mencari makna.
Dia ada keraguan.
Dia gagal menyertai pasukan Olimpik.
Dia salahkan sentimen anti-Islam,
jadi dia cuba cari makna menjadi orang Islam
dan tujuan hidupnya. Tapi dia tak menjadi militan di sana.
Saat itu berlaku apabila dia kembali ke Amerika.
Ia tak mengubah apa-apa dalam kehidupan dia,
masih terumbang-ambing.
Semakin mereka mendalami Islam, semakin mereka mula mengaitkannya
dengan kegagalan mereka dan apa yang berlaku di luar negara,
di mana ketika itu,
Amerika Syarikat sedang memerangi negara majoriti Muslim.
Berdasarkan tulisan Dzhokhar di bot itu,
dia menyalahkan polisi Amerika terhadap orang Islam.
Itu yang saya tulis.
Ramai orang marahkan tulisan itu kerana ia nampak macam
kami cuba memahami mereka sebagai manusia dan merasionalkan tindakan mereka
dan menjadikannya alasan untuk memurnikan mereka.
Saya terima e-mel, "Saya harap awak atau orang tersayang awak
dibunuh oleh pengganas Islam supaya awak faham perasaannya."
Saya faham perasaannya apabila orang tersayang kita
dibunuh pengganas Islam.
Ayah saya dalam pesawat pertama peristiwa 11 September.
Fasal peristiwa itu,
setiap 11 September, kita lihat pesawat merempuh WTC berulang kali.
Berapa kali nak kena tengok?
Berapa kali saya nak tengok ayah saya mati dalam letupan itu?
Niat kami bukanlah untuk menjustifikasi perbuatan mereka
dengan alasan hidup mereka sukar.
Tapi bukan fitrah yang jadikan mereka pengebom, sebaliknya persekitaran.
Itulah kebenarannya. Itulah kisahnya.
4 MAC 2015
2 TAHUN SEJAK PENANGKAPAN DZHOKHAR TSARNAEV
Saya buat liputan perbicaraan dari awal hingga akhir.
Tak syak lagi Dzhokhar Tsarnaev akan didapati bersalah.
Apa yang dinantikan semasa perbicaraan ialah hukuman mati.
Hukuman alternatif, penjara seumur hidup dalam keselamatan maksimum.
Saya beri keterangan dan mahu lakukannya. Saya juga membuat penyataan impak.
Saya rasa saya perlu melakukannya demi Krystle.
Saya betul-betul rasa yang saya mahu menjadi suara itu.
MAHKAMAH AMERIKA SYARIKAT
Apabila Dzhokhar tiba di mahkamah,
ramai wartawan melaporkan dia kelihatan angkuh dan dingin.
Saya tafsirkannya sebagai penyerahan. Dia nampak macam menyerah pada takdir.
Percayalah, apabila pandang dia, saya nampak syaitan.
Dia menjegil mata dan ia nampak macam syaitan.
Merah dan menakutkan.
Dia akan pandang kita. Dia merenung kita.
Ia sangat sukar.
Mendengar apa yang mangsa lalui
dan bagaimana mereka teruskan hidup...
Itu detik perbicaraan yang saya tak boleh lupa.
Pihak pembelaan cuba menggambarkan
bahawa abangnya yang lebih tua itu suka mengarah dan mengawal,
seorang yang garang dan berpersonaliti ganas
dan adiknya tunduk kepada abangnya.
Dia buat begini sebab abangnya paksa dia.
Dia mungkin dipengaruhi abangnya.
Saya rasa kadangkala mungkin dia tak boleh menolak abangnya,
tapi dia memilih untuk letak beg galas itu berdekatan budak-budak.
Abangnya tiada di sana untuk suruh,
"Letakkannya berdekatan budak-budak itu."
Dia letupkan keluarga muda seperti Richard dan mencederakan Lingzi Lu,
gadis bernama Campbell dan Sean. Tiada maaf untuk perbuatan begitu.
Jangan salahkan abang kononnya dia yang suruh.
Bagi saya, apa yang menunjukkan
dia tahu apa yang dia lakukan dan kesanggupan dia untuk melakukannya
bukan cuma dengan melihat cara dia letak bom itu
dan sempat lari sebelum itu untuk menyelamatkan dirinya...
Tapi selepas itu, petang yang sama,
ada rakaman dia membeli-belah di Whole Foods
seperti tiada apa yang berlaku.
Selepas membunuh Sean Collier dan menculik Danny Meng,
ada rakaman di mana dia membeli snek di stesen Shell.
Nampak tenang.
Tenang saja.
Ada dua perkara yang berlaku semasa perbicaraan
yang meyakinkan bahawa dia akan dihukum mati.
Pertama, rakaman yang disebarkan secara meluas oleh pejabat Carmen Ortiz
yang menunjukkan Dzhokhar Tsarnaev beri jari tengah kepada kamera di selnya.
Itu ditafsirkan sebagai memberi jari tengah kepada penduduk Boston.
Itulah yang dinyatakan oleh pihak pendakwa raya.
Kedua, hakim memutuskan untuk menolak penggunaan bukti
berkaitan pembunuhan kawan baik Tamerlan tahun sebelumnya di Waltham.
Pembelaan rasa dengan mengaitkan kedua-dua kes ini,
ia boleh menyerlahkan sifat ganas Tamerlan
yang sanggup buat apa saja bahkan membunuh kawan sendiri
justeru dialah yang mempengaruhi Dzhokhar.
Itu tak dibenarkan. Satu tamparan hebat bagi pihak pembelaan.
HUKUMAN MATI ITU MEMBUNUH
BELAS KASIHAN, BUKAN MEMBUNUH
Saya dan Kevin bersetuju dari awal lagi,
jika dia terima hukuman mati atau penjara seumur hidup,
keadilan ditegakkan.
Akhirnya, Dzhokhar Tsarnaev menerima hukuman mati.
Apabila hukuman dibacakan,
dia cuma buat muka kering dan itulah kesimpulan perbicaraan itu.
Sidang media kes itu
diadakan di belakang luar bilik mahkamah
di mana mangsa serta keluarga diminta berucap.
Saya nak ucapkan terima kasih kepada semua yang terselamat
kerana hadir di sini bersama kami.
Dua anak saya kena pakai kaki palsu.
Tak pasti jika saya boleh tutup buku, tapi saya boleh rasa
satu beban berat sudah hilang dari bahu saya...
Berlatarkan pelabuhan, bukan saja mangsa menutup buku,
malah seluruh bandar juga.
Tiada keadilan ditegakkan.
Kita saksikan empat kematian tragik.
Ada yang kudung serta mereka yang...
Hidup mereka berubah sama sekali.
Adakah ini semua sudah berakhir? Ia takkan sesekali berakhir.
Saya kenal keluarga Richard dan keluarga Campbell.
Tragedi itu menghantui mereka selama-lamanya.
MAKLUMAT SUSPEK TAK DIKENALI 2
Tiada istilah tutup buku bagi semua orang di situ.
Ia akan terpahat dalam memori.
Mereka ini perlu teruskan hidup bersama memori itu.
Anggota yang pertama tiba.
Mereka yang cedera dan cacat. Mereka yang kehilangan orang tersayang.
Semua orang akan ingat saat itu seumur hidup mereka.
Ia bukan sesuatu yang mudah dilupakan.
Jujurnya, ia masih dirasakan.
Hidup saya jatuh tersungkur kerananya.
Saya tak tahu lagi siapa diri saya. Diri saya berubah sama sekali.
Jujur saya katakan, saya rasa dikecewakan dan dikhianati.
Setiap tahun, memori itu menghantui Karen.
Ia sukar bagi dia. Ia masih sukar.
Saya tak mahu Krystle dilupakan.
Malang sekali, saya kehilangan kawan. Ia akan sentiasa jadi memori hitam.
Sudah sepuluh tahun ia berlalu. Menonton semula rakaman kejadian,
kita boleh nampak orang awam, pekerja maraton dan pegawai polis
dan anggota bantuan bersama-sama membantu dan melakukan apa saja yang termampu.
Ia benar-benar melambangkan keberanian
dan komitmen rakyat Boston
kepada jiran mereka.
Ia juga simbol menentang orang yang menyerang kita.
Saya tak sangka sudah sedekad berlalu.
Saya cuma hargai hakikat bahawa umur saya masih panjang.
Nyawa saya boleh melayang pada malam itu.
Danny Meng antara wira penting dalam siasatan pengeboman Maraton Boston.
Keberaniannya telah membawa kepada penundukan Tamerlan Tsarnaev
dan penangkapan Dzhokhar Tsarnaev.
Saya dah ditemu bual banyak kali. Ini bukan tentang kegemilangan.
Ia bukan tentang siapa wira.
Ia tentang Boston dan rakyatnya
yang berganding bahu dan membantu semasa kejadian
dan membantu keluarga di mana kehidupan mereka akan berubah selamanya.
Saya mahu melihat
Maraton Boston kembali menjadi acara gemilang di bandar ini
dan ia tak lagi dibayangi oleh detik hitam yang telah berlaku.
Maraton ini membawa banyak kebaikan kepada semua.
Para pelari dalam gelombang pertama Maraton Boston Hari Patriot
memulakan larian.
MARATHON SPORTS MERAIKAN BOSTON 2022
Martin Richard, Lingzi Lu, Krystle Campbell dan Sean Collier
terkorban dalam pengeboman dan pemburuan suspek.
Lebih 260 orang mengalami kecederaan.
Karen dan Kevin berkahwin setahun selepas pengeboman.
Ed Davis, Rick DesLauriers dan John Foley bersara beberapa bulan selepas itu.
Billy Evans menjadi pemangku Pesuruhjaya Polis enam bulan kemudian.
Rayuan penarikannya berjaya,
namun Mahkamah Agung tetapkan semula hukuman mati pada 2022.
Dzhokhar kini di penjara kawalan maksimum sementara menunggu hukuman.
Terjemahan sari kata oleh Jentayu